Kitöltési segédlet a Lehívási Laphoz.



A garancia adataira vonatkozó pontokat értelemszerűen kell kitölteni.

A kölcsönszerződés felmondásának oka(i), előzménye(i): az okok, előzmények rövid felsorolása, a részletes előzményeket a kísérő levélben kérjük ismertetni.

Egyéb közlemények, információk : ezen a helyen kell feltűntetni például a felmondás és lehívás időszakban a követelés érvényesítésével megtett intézkedéseket; a felmondást követően – befolyt – teljesített összegeket, melyek a követelés állományt csökkentik; az adóssal történő megbeszéléseket; helyszíni szemlék tapasztalatait.

Az Alapítványtól igényelt tőkeösszeg: az Alapítvány a felmondás napján fennálló vissza nem fizetett tőketartozás alapján fizet, melynek összege legfeljebb az alapítványi adatállományban a negyedéves jelentések és eseményközlések figyelembe vételével megállapított kölcsöntőkének a Kezességi/Garancia Levélben meghatározott %-a lehet.

Az Alapítványtól igényelt kamatösszeg: a bank által negyedévenként jelentett kamatösszegnek, valamint az előző pont alapján meghatározott vissza nem fizetett tőketartozásnak a hitel felmondását közvetlenül megelőző naptári negyedév vége és a hitel felmondás napja közötti töredéknegyedévre járó a Kezességi/Garancia Levélben feltűntetett induló ügyleti kamattal számolt összegnek, a Kezességi/Garancia Levélben meghatározott %-a, mely nem haladhatja meg a Kezességi/Garancia Levélben meghatározott kamatösszeget.

A Lehívási Laphoz mellékelt iratok, dokumentumok listája: értelemszerűen kell kitölteni; egyéb iratok lehetnek pl. felszámolás esetén felszámolási hirdetmény, vagy jogerős végzés; fizetési meghagyás, vagy keresetlevél, végrehajtási kérelem bírósághoz történő benyújtása, közjegyző által hitelesített tartozás elismerő nyilatkozat.

Biztosítékok - pótlap1:  a felmondás időpontjában fennálló biztosítékok/fedezetek részletes felsorolása:

Megnevezés: azonosító adatok (pl. helység név, utca, hrsz.; alváz-, motorszám; cég név.);

Típusa: pl. zálog, jelzálog, kezesség, óvadék,

Piaci érték: a bank által elfogadott értékbecslésen vagy könyv szerinti értéken alapuló összeg Ft

Biztosítéki érték: a piaci értékből kiindulva a banki belső szabályozások alapján megállapított érték Ft.

Fedezeti érték: a biztosítéki értékből az adott ügyletre vetíthető érték Ft.
Biztosítékokra vonatkozó adatok - pótlap2:

Ingatlan és ingó zálogjog, jelzálogjog, keretbiztosítéki jelzálogjog esetén

Ingatlanra/ingóságra vonatkozó adatok: 

Ingatlan esetén az azonosító adatok: cím, helyrajzi szám, művelési ág, művelés alól kivett terület megnevezése. Mértéke %-osan, ha több művelési ág szerepel.

Ingóság esetén az azonosító adatok: típus [(állatfaj) (pl. mg-i erőgép, szarvasmarha)], jellemzői (pl. gyártó, gyártási év, állatok esetén fajta, darabszám)

Tulajdonos adatai: az ingatlan, ingóság tulajdonosának - mely magánszemély vagy vállalkozás is lehet - azonosító adatai (név, cím, adószám, anyja neve, születési év megjelölésével magánszemély esetén)

Piaci érték: a bank által elfogadott értékbecslésen vagy könyv szerinti értéken alapuló összeg Ft

Biztosítéki érték: a piaci értékből kiindulva a banki belső szabályozások alapján megállapított érték Ft.

Fedezeti érték: a biztosítéki értékből az adott ügyletre vetíthető érték Ft.

Ranghely: a garantálandó hitel bejegyzésének helye a terhelések rovatban

Terhelések: 

Ranghely: a bejegyzés sorrendiségét jelöli 

Típusa: pl. jelzálogjog, ranghely fenntartás, keretbiztosítéki jelzálogjog, tulajdonjog fenntartás, haszonélvezeti jog stb.

Zálogjog összege: a bejegyzés tulajdoni lapon megjelölt összege

Fennálló tartozás/Kitöltött keret: a bejegyzett terhelésekhez kapcsolódó hitelekből még fennálló összeg, keretbiztosítéki jelzálog esetén a keretből kitöltött összeg  

Jogosult: a terhelés jogosultja (pl. bank, haszonélvező neve



